Grad Pregrada, Josipa Karla Tuškana 2, 49218 Pregrada, OIB: 01467072751, kao Nositelj projekta, zastupan po gradonačelniku Marku Vešligaju, (u daljnjem tekstu: NP)

i

, , OIB: , zastupan po , (u daljnjem tekstu: Operator)

sklopili su dana ..201. godine

**UGOVOR o izgradnji**

na području gradova Pregrade i Klanjca, te općina Desinić, Hum na Sutli, Kraljevec na Sutli, Krapinske Toplice, Kumrovec, Tuhelj i Zagorska Sela temeljem iskazanog interesa za vlastito ulaganje u širokopojasne mreže sljedeće generacije

I. UVOD

Članak 1.

NP je proveo postupak javne rasprave nacrta Plana razvoja širokopojasne infrastrukture na području gradova Pregrade i Klanjca, te općina Desinić, Hum na Sutli, Kraljevec na Sutli, Krapinske Toplice, Kumrovec, Tuhelj i Zagorska Sela (u daljnjem tekstu: projektno područje Pregrada).

Tijekom trajanja javne rasprave Operator je dostavio NP-u popis adresa i kućnih brojeva u projektnom području Pregrada o planiranim vlastitim ulaganjima u širokopojasne mreže sljedeće generacije u idućem trogodišnjem razdoblju (zadnje tromjesečje 2017., 2018., 2019. i prvo tromjesečje 2020.; u daljnjem tekstu: Upitnik za operatore).

Upitnik za operatore se nalazi u prilogu ovog Ugovora i čini njegov sastavni dio.

II. PREDMET UGOVORA

Članak 2.

Operator se ovim Ugovorom obvezuje na izgradnju priključaka širokopojasne mreže sljedeće generacije na projektnom području Pregrada koji je definiran Upitnikom za operatore na svim adresama za koje je iskazao planirano ulaganje unutar 3 godine.

III. ROK REALIZACIJE

Članak 3.

Rok dovršetka izgradnje pojedinih priključaka širokopojasne mreže sljedeće generacije naveden je u Upitniku za operatore, a krajnji rok izgradnje svih priključaka je 31.3.2020.

Ugovorne strane suglasne su da se rok može produžiti u slučaju ako Operator bez svoje krivnje bude spriječen izvoditi radove, odnosno zbog nastupa više sile, što podrazumijeva vanjske događaje (npr. ekstremna vremenska nepogoda, poplava, požar, potres, ratni uvjeti ili slično).

Zahtjev za produženje roka Operator je dužan zatražiti najkasnije tri dana od kada je saznao za smetnje koje su uzrokovale kašnjenje.

IV. OBVEZE OPERATORA

Članak 4.

Operator se obvezuje izraditi priključke širokopojasne mreže sljedeće generacije, u nepokretnoj mreži, putem kojih će biti omogućen pristup internetu brzinama većima ili jednakima od onih navedenih u Upitniku za operatore.

Članak 5.

Operator je obvezan u obavljanju poslova po ovom Ugovoru zastupati interese NP-a, na način da razmatra i predlaže racionalnija rješenja tijekom izrade dokumentacije.

Operator je obvezan da na pisani zahtjev NP-a, u svim fazama izrade projektne dokumentacije, izvrši sve potrebne izmjene u projektu koje NP ocijeni korisnim, a koji su u skladu s pravilima struke, u svrhu ispunjenja i zaštite interesa NP-a.

Ugovorne strane se obvezuju da neće bez znanja i suglasnosti druge strane nikome davati bilo kakve podatke o projektnoj dokumentaciji, već su dužne taj predmet Ugovora čuvati kao poslovnu tajnu.

Operator se obvezuje da će se tijekom izvršenja ugovornih obveza ponašati profesionalno, neovisno, etički i s pažnjom dobrog stručnjaka.

Članak 6.

Operator se obvezuje izgraditi, održavati i upravljati mrežom, te dostavljati sve potrebne informacije o novoizgrađenoj mreži prema PPDŠP-u HAKOM-u te ostalim tijelima državne uprave koja će voditi bazu podataka izgrađene elektroničke komunikacijske infrastrukture, sukladno važećim propisima i pravilima.

Članak 7.

Operator se obvezuje zatvoriti financijsku konstrukciju svih radova iz vlastitih izvora.

Članak 8.

Operator se obvezuje redovno izvještavati NP o provedbi svih radova.

Članak 9.

Operator je dužan ishoditi i predati NP-u, najkasnije u roku od 8 (osam) dana od dana sklapanja Ugovora, jamstvo za uredno ispunjenje Ugovora u obliku garancije banke (na prvi poziv, bez prigovora) kao jamstvo za uredno izvršenje Ugovora, na rok trajanja Ugovora uvećan za 6 (šest) mjeseci, s tim da se, ukoliko dođe do produljenja roka ili promjene Upitnika za operatore, odnosno zaključivanja dodatka ugovoru iz navedenih razloga, iznos i rok valjanosti garancije mora prilagoditi novonastaloj situaciji.

Početni iznos garancije jednak je umnošku ukupnog broja priključaka navedenih u Upitniku za operatore sa iznosom od 1.500,00 EUR[[1]](#footnote-2) (tisućupetstoeura) prema srednjem tečaju HNB-a na dan izdavanja garancije, uvećanim za PDV.

V. OBVEZE NOSITELJA PROJEKTA:

Članak 10.

NP je obvezan osigurati administrativnu pomoć Operatoru u procesima pribavljanja svih potrebnih dozvola i suglasnosti iz domene prostornog uređenja i gradnje a koje se odnose na upotrebu infrastrukture i objekata u javnom vlasništvu koje će se koristiti u projektu.

VII. UGOVORENA KAZNA

Članak 11.

Ako svojom krivnjom Operator ne izvrši radove u ugovorenom roku, dužan je platiti NP-u ugovornu kaznu u iznosu koji odgovara umnošku broja neizvedenih priključaka navedenih u Upitniku za operatore sa iznosom od 1.500,00 EUR (tisućupetstoeura) prema srednjem tečaju HNB-a na dan obračuna ugovorene kazne, uvećanim za PDV.

VIII. RJEŠAVANJE SPOROVA:

Članak 12.

Ugovorne strane su suglasne da sva sporna pitanja rješavaju sporazumno temeljem važećih zakonskih odredbi, a ukoliko do sporazuma nije moguće doći, ugovara se nadležnost stvarno nadležnog suda u Krapini.

Članak 13.

Ugovorne strane su suglasne da se na sve odnose koji ovim Ugovorom nisu izričito regulirani primjenjuju odredbe Zakona o elektroničkim komunikacijama, odredbe Pravilnika o načinu i uvjetima pristupa i zajedničkog korištenja elektroničke komunikacijske infrastrukture i druge povezane opreme, odredbe Zakona o vlasništvu i drugim stvarnim pravima odredbe Zakona o obveznim odnosima te ostalih primjenjivih propisa Republike Hrvatske.

IX. ZAVRŠNE ODREDBE:

Članak 14.

Ukoliko Operator propusti izvršiti neku obvezu iz ovog Ugovora, ovlaštena osoba NP-a može zatražiti od Operatora da popravi nedostatak ili da ga ispravi u što kraćem roku.

NP može jednostrano, putem pismene obavijesti, raskinuti ovaj Ugovor ukoliko Operator bez opravdanog razloga ne postupa prema obvezama Ugovora, postane insolventan ili se nad njim pokrene stečajni postupak.

Članak 15.

Prilozi ovog Ugovora, koji čine njegov sastavni dio su:

- Upitnik za operatore

Članak 16.

Ovaj Ugovor sačinjen je u 4 (četiri) istovjetna primjerka od kojih svaka ugovorena strana zadržava po 2 (dva).

U Pregradi, 201 . godine.

Klasa: / Ur. broj: /

Operator: Nositelj projekta:

Marko Vešligaj, gradonačelnik

1. Maksimalni trošak za izvedeni priključak za FTTH P2P tehnologiju prema ONP-u. [↑](#footnote-ref-2)